Sekolah Menengah Kebangsaan Bandar Sarikei

**Sekolah Menengah Kebangsaan Bandar Sarikei** atau nama ringkasnya *SMK Bandar Sarikei*, atau lebih dikenali sebagai *SMKBS*,merupakan sebuah Sekolah menengah kebangsaan yang terletak di Peti Surat 228.

Pada 2009, Sekolah Menengah Kebangsaan Bandar Sarikei memiliki 652 pelajar lelaki dan 670 pelajar perempuan, menjadikan jumlah keseluruhan murid seramai 1322 orang. Ia mempunyai seramai 106 orang guru.

## Sejarah
SMK Bandar Sarikei, pada awal penubuhannya dikenali dengan nama Sarikei Town Government Secondary School yang telah dibina di tapak seluas 10.6 ekar. Bangunan asal sekolah ini disewa dari pihak Sekolah Menengah Methodist. Pada ketika itu, hanya terdapat dua blok bangunan tetapi kini pada akhir tahun 2010 SMKBS telah mempunyai 21 blok bangunan. Pada awal penubuhannya sekolah ini terdiri daripada 3 individu iaitu seorang guru besar dikenali sebagai Encik Wong Kwong Soon & 2 orang guru iaitu Encik Benjamin Lim & Cik Arjuna Hossein. Kini, terdapat 108 orang guru & 15 staf sokongan & SMKBS mampu menempatkan kelas bagi Tingkatan 6.

Sejak penubuhannya, SMKBS merekodkan penempatan pelajar yang bertambah sehingga bangunan bilik darjah tidak dapat menampung semua pelajar dalam satu sesi. Pada masa ini, tingkatan peralihan & Tingkatan 1 berada di sesi petang manakala selebihnya berada di sesi pagi. Pada tahun 1979, SMKBS telah berpindah ke bangunan tetap iaitu kira-kira terletak 500 meter dari bangunan yang asal & disediakan juga kemudahan-kemudahan sampingan. Sekitar SMKBS juga terdapat sekolah-sekolah menengah berdekatan seperti SMK St. Anthony sejauh kira-kira 3.9 kilometer, SMK Tinggi Sarike sejauh kira-kira 4 kilometer & SMK Sg. Paoh kira-kira 12 kilometer. Pada 1982, satu peristiwa bersejarah telah berlaku di sekolah ini apabila Perdana Menteri Mahathir Mohamad merasmikan bangunan sekolah ini.

Pada 17 Mac 1985, satu mesyuarat telah diadakan utk menjemput ibu bapa bagi tujuan penubuhan Persatuan Ibu Bapa & Guru(PIBG) SMKBS. Pada 14 Mei 1985, satu surat permohonan & Perlembagaan Persatuan Ibu Bapa & Guru telah diutus kepada pihak pendaftar sekolah di Ibu Pejabat Pelajaran Sarawak untuk pendaftaran. Pada 3 Disember 1985, PIBG SMKBS dengan rasminya telah didaftarkan dengan nombor pendaftaran 58/85 berserta satu salinan perlembagaan PIBG yang telah diluluskan.

Sejak 1985 sehingga akhir 2009, pelbagai aktiviti telah diadakan. Ia dimulai dengan pencapaian akademik, SMKBS buat pertama kalinya mencatatkan keputusan Sijil Pelajaran Malaysia yang memberangsangkan iaitu pada tahun 1992 & memulakan 2 kelas aliran Sains. Ekoran itu, keputusan SPM pada tahun berikutnya menaik secara mendadak dengan kedua-dua kelas mencapai keputusan 100%. Seterusnya SMKBS terus mengorak langkah dengan menawarkan kelas bagi penempatan pelajar Tingkatan 6 iaitu pada tahun 1994. Pada tahun 1996, julung kalinya keputusan Sijil Tinggi Persekolahan Malaysia diumumkan, SMKBS mencatatkan kejayaan cermelang dengan keputusan 100% & 80% pelajarnya mendapat sijil penuh. Bahkan ada pelajar terbaik didalam peperiksaan tersebut mendapat 4 principal A(4A).

Berkat sumbangan kakitangan akademik & bukan akademik, pihak PIBG serta para pelajar SMKBS terus mencapai kemajuan & peningkatan dalam bidang akademik & bukan akademik dari tahun ke tahun. Jelaslah dengan kewujudan sumbangan & kerjasama ini, kini SMKBS terus maju dalam pelbagai kegiatan di dalam & di luar sekolah sejajar dengan slogan dalam lagu sekolah "Gemilang SMK Bandar Sarikei".

## Pencapaian

Pencapaian bagi SMK Bandar Sarikei adalah lebih baik berbanding dengan sekolah yang lain di sekitar Sarikei. Sejak penubuhannya pada 1985 sehingga 2009, sekolah itu telah membuat keputusan yang terbaik bagi  pertandingan bola sepak, sepak takraw, badminton, hoki, sukan acara padang dan balapan serta memanah. Pada tahun 2009, keputusan PMR dan SPM bagi SMK Bandar Sarikei meningkat. SMK Bandar Sarikei juga mendapat anugerah sekolah terbaik di Sarikei pada tahun 2009, membuktikan bahawa ia salah satu daripada sekolah terbaik di Sarikei.Tujuan membina sekolah ini juga ada keperluan juga seperti membantu anak-anak bangsa kita supaya dapat pelajaran yang terbaik di SMK Bandar Sarikei. Dengan berkat sumbangan dari ahli kakitangan sekolah membuat sekolah tersebut menjadi sebuah sekolah yang cemerlang di kawasan dan daerah Sarikei.

SMK Bandar Sarikei juga mempunyai  makmal komputer yang sangat melengkapi dan futuristik. Dewan utama juga sangat dilengkapi dengan peralatan dan kelengkapan yang mencukupi. SMK Bandar Sarikei juga telah diubahsuai pada tahun 2014 dan  dapat kelihatan keindahan sekolah yang sangat cantik dan berkelengkapan. SMK Bandar Sarikei ini juga mempunyai sebuah bangunan koperasi bagi murid-murid membeli barangan kelengkapan persekolahan dan barangan lain-lain. Selain fasiliti sekolah seperti makmal komputer, koperasi dan dewan, SMK Bandar Sarikei dilengkapi dengan makmal sains dan telah diubahsuai pada tahun 2014 dengan peralatan dan kelengkapan yang mencukupi.
## Lagu Sekolah

**Gemilang SMK Bandar Sarikei**

SMK Bandar Sarikei ku cintai
Tempat elok ilmu ditimba dicari
Indah ceria sekolah ku bangga
Sehati sejiwa seia sekata
Perpaduan jayakan wawasan 
Bersatu hati maju ke hadapan
Kemurnian dan kebijaksaan
Melahirkan insan yang cemerlang
Sekolah tercinta semua bersama
Wawasan kita mesti berjaya
Apa jua bangsa tidak kira agama
Gemilang Gemilang Gemilang selamanya
Gemilang Gemilang Gemilang selamanya

## Alamat
:Sekolah Menengah Kebangsaan Bandar Sarikei
:Peti Surat 228 
:96107, Sarikei
:Sarawak, Malaysia
:Telefon =  6084651210
:Fax       = 6084656445

## Pautan luar
*  Sekolah Menengah Kebangsaan Bandar Sarikei
* UPBK SMK Bandar Sarikei
 

## Rujukan